Kosovo (Serbeg: Косово и Метохија pe Kosovo i Metohija, ivez Космет pe Kosmet) a oa ur rannvro eus Serbia er Balkanioù, kavell istorel Serbia hervez homañ, hag embannet eo he dizalc'hidigezh gant parlamant ar rannvro, leviet gant ar muiañ-niver albanian, d'ar 17 a viz C'hwevrer 2008.  Anavezet eo bet ez-kefridiel gant meur a riez all, met reoù all o deus nac'het e ober pa seblant dezho ar fed bezañ kontrol d'ar gwir etrebroadel.